ai4bharat/Pralekha huggingface dataset:
وزارت ماہی پروری، مویشی پروری و ڈیری
مرکزی وزیر جناب پرشوتم روپالا نے دارجلنگ اور کلمپونگ اضلاع کے مویشیوں میں جلد پر گانٹھوں کی بیماری  کے بڑھتے ہوئے معاملات کی رپورٹوں پر فوری کارروائی کی ہدایت دی
ماہی پروری ، اے ایچ اور ڈیریئنگ کی وزارت کے تحت مویشی پروری اور ڈیری کا محکمہ آج مغربی بنگال کے دارجلنگ اور کلمپونگ اضلاع کے کسانوں کے مویشیوں سے متعلق تشویش کو فوری طور پر حل کرنے کی کارروائی کر رہا ہے ۔ اس بات کا شبہ ہے کہ یہ معاملات ایل ایس ڈی  کے ہو سکتے ہیں ، جو مویشیوں اور بھینسوں کے لئے ایک مہلک بیماری ہے ۔
ایف اے ایچ ڈی کے مرکزی کابینی وزیر جناب پرشوتم روپالا نے مغربی بنگال کے کلمپونگ اور دارجلنگ اضلاع میں جلد کی بیماری  کے بڑھتے ہوئے معاملات کی رپورٹوں پر اپنی تشویش کے بارے میں دارجلنگ سے ممبر پارلیمنٹ راجو بستا کا خط ملنے پر فوری کارروائی کرنے کی ہدایت دی۔
حکومتِ ہند کا مویشی پروری اور ڈیریئنگ کے محکمے نے تیزی سے ردّ عمل ظاہر کرتے ہوئے ، اے ایچ ڈی کے ریاستی اور ضلع کے عہدیداروں کے ساتھ قریبی تال میل میں تکنیکی اور مالی مدد فراہم کرنے کے لیے تمام ضروری اقدامات کیے ہیں۔
موقع پر تصدیق کے مطابق، دارجلنگ اور کلمپونگ میں ایل ایس ڈی کی وجہ سے مویشیوں کی کوئی موت نہیں ہوئی ہے۔ دارجلنگ میں تقریباً 400 بغیر ٹیکے لگائے گئے مویشی اور کلمپونگ میں 2000 متاثر ہوئے ، جن میں سے بالترتیب 200 اور 1200 پہلے ہی ٹھیک ہو چکے ہیں۔ دیگر متاثرہ مویشیوں کا علاج جاری ہے ، جس میں بیماری کے پھیلاؤ کو روکنے کے لیے متاثرہ علاقوں میں مویشیوں کی ٹیکہ کاری کرنا بھی شامل ہے۔ اِن دونوں اضلاع میں بھیڑوں/بکریوں میں ایل ایس ڈی کی کوئی اطلاع نہیں ہے اور انفیکشن بنیادی طور پر بغیر ٹیکے لگائے گئے مویشیوں میں پایا گیا ہے ۔ البتہ ، صورتِ حال قابو میں ہے۔
محکمہ اس بیماری پر قابو پانے کے لیے مختلف اقدامات کر رہا ہے ، جو کہ درج ذیل ہیں:
نگرانی: محکمہ نے پہلے ہی ایگزٹ پلان کے ذریعے نگرانی کی حکمت عملی تیار کر لی ہے اور اسے تمام ریاستوں میں بھیج دیا گیا ہے۔ علاقے میں تشخیصی سہولیات آسانی سے دستیاب ہیں اور علاقائی امراض کی تشخیصی لیباریٹری  ، کولکتہ کو ایل ایس ڈی کے پی سی آر ٹیسٹنگ کے ذریعے مویشیوں کی نگرانی کے لیے مجاز قرار دیا گیا ہے اور اس کو مالی طور پر مدد دی گئی ہے اور اس کی اطلاع ریاست کو بھی دے دی گئی ہے۔
ٹیکہ کاری پروگرام: ریاستوں کو باقاعدگی سے مشورہ دیا گیا ہے کہ وہ کنٹرول شدہ اور احتیاطی حکمت عملی کے مطابق ٹیکہ کاری کریں۔ ویکسین کی خریداری کے لیے یکساں نرخ ریاست کو بتا دیے گئے ہیں۔ مغربی بنگال سمیت ریاستوں کو 60:40 کی حصہ داری کے ساتھ اے ایس سی اے ڈی کے تحت مالی امداد فراہم کی جاتی ہے۔
آر ڈی ڈی ایل کے افسران کا کلمپونگ اور دارجلنگ کا دورہ: شمال مشرقی علاقائی امراض کی تشخیصی لیباریٹری ، گوہاٹی اور مشرقی علاقائی امراض کی تشخیصی لیباریٹری ، کولکتہ سے ایک ایک افسر پر مشتمل ایک مرکزی ٹیم متاثرہ علاقے کا دورہ کرنے اور صورتِ حال کا جائزہ لینے کے لیے تشکیل دی گئی ہے تاکہ ایک مقررہ وقت کے اندر ایل ایس ڈی کی روک تھام اور کنٹرول کے لئے ریاستی اے ایچ ڈی کی مدد کی جا سکے ۔
مویشی پروری اور ڈیریئنگ کا محکمہ ملک میں ایل ایس ڈی پر بروقت قابو پانے اور اس کی روک تھام کے لئے فنڈنگ اور تکنیکی مدد سمیت تمام ضروری اقدامات کر رہا ہے۔ تاہم، اسکیم کو موقع پر نافذ کرنا ریاستی حکومت کی ذمہ داری ہے کیونکہ مویشی پروری ایک ریاست کے زیر اختیار موضوع ہے ۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 5352
(Visitor Counter : 82
وزیراعظم کا دفتر
وزیر اعظم نے اڑان اسکیم کے چھ برسوں کی حصولیابیوں کا اعتراف کیا
وزیر اعظم جناب نریندر مودی نے شہری ہوا بازی کی وزارت کے ایک ٹوئٹ کا جواب دیا ہے۔ اپنے ٹوئٹ میں وزارت نے مطلع کیا تھا کہ 6 سال پہلے، علاقائی کنکٹی وٹی سے متعلق اسکیم - اڑان کے تحت شملہ کو دہلی سے منسلک کرنے والی پہلی پرواز چلائی گئی تھی۔ آج 473 روٹس کے ساتھ، 74 فعال ہوائی اڈوں، ہیلی پورٹس اور آبی ایروڈرومس کی بدولت، بھارت کی شہری ہوابازی کے شعبے میں یکسر تبدیلی آگئی ہے۔
شہری ہوا بازی کی وزارت کے اس ٹوئٹ کا جواب دیتے ہوئے، جناب مودی نے کہا کہ بھارت کی شہری ہوابازی کے شعبے کے لئے گزشتہ 9 سال کایا پلٹ کردینے والے رہے ہیں۔ جناب مودی نے یہ بھی کہا کہ موجودہ ہوائی اڈوں کو جدید طرز پر ڈھالا گیا ہے، تیز رفتاری سے نئے ہوائی اڈے تعمیر کئے گئے ہیں اور ریکارڈ تعداد میں لوگ ہوائی جہازوں میں سفر کررہے ہیں۔
وزیر اعظم نے ٹوئٹ کیا:
’’ گزشتہ 9 سال، بھارت کی شہری ہوابازی کے شعبے کے لئے یکسر تبدیلی لانے والے رہےہیں۔ موجودہ ہوائی اڈوں کو جدید طرز پر ڈھالا گیا ہے، نئے ہوائی اڈے تیز رفتار ی سے تعمیر کئے گئے ہیں اور ریکارڈ تعداد میں لوگ، ہوائی جہازوں میں سفر کررہے ہیں۔ کنکٹی وٹی میں کئے گئے اس اضافے کی بدولت، کامرس اور سیاحت کو زبردست فروغ حاصل ہوا ہے۔#UDANat6‘‘
وزارت دفاع
بھارت الیکٹرانکس لمٹیڈ نے 64.41 کروڑ روپے کے حتمی منافع کی ادائیگی کی
نئیدہلی16نومبر۔شعبٔہ دفاع کی نورتن سرکار ی کمپنی بھارت الیکٹرانکس لمٹیڈ  نے حکومت ہند کو مالی سال 2018 کے لئے کل200فیصد منافع کی ادائیگی کردی ہے ۔بی ای ایل کے چئیر مین ومنیجنگ ڈائریکٹر جناب وی گوتما نے 40فیصد حتمی منافع کا 64.41 کروڑروپے کا چیک پیش کیا ۔ یہ رقم مالی سال 18-2017 کے حتمی منافع کی رقم ہے ،جو صدر جمہوریہ ہند کو واجب الادا ہے ۔ 64.41 کروڑروپے کا یہ چیک آج نئی دلی میں رکھشا منتری محترمہ نرملاسیتارمن کو پیش کیا گیا۔اس سے پہلے فروری 2018 میں ایک روپے فی اکوٹی حصہ کے حساب سے 160فیصد عبوری منافع کی ادائیگی حکومت ہند کو پہلے ہی کی جاچکی ہے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-5807
(Visitor Counter : 54
وزارت آیوش
جام نگر میں روایتی ادویات کے لیے عالمی مرکز
آیوش کے وزیر جناب سربانند سونووال نے آج راجیہ سبھا میں ایک سوال کے تحریری جواب میں درج ذیل معلومات فراہم کیں۔
آیوش کی وزارت اور ڈبلیو ایچ او نے 25 مارچ، 2022 کو ہندوستان میں ڈبلیو ایچ او کے عالمی مرکز برائے روایتی ادویات کے قیام کے لیے میزبان ملک کے معاہدہ پر دستخط کیے تھے۔ اس معاہدے کے نمایاں پہلو درج ذیل ہیں:
- ڈبلیو ایچ او، جام نگر  میں جی سی ٹی ایم سنٹر قائم کرے گا۔
- اس کا مقصد عالمی صحت کی کوریج کے ان کے سفر کے ایک حصہ کے طور پر روایتی ادویات کے رول کو مضبوط کرنے سے متعلق پالیسیاں اور ایکشن پلان بنانے میں اقوام کی مدد کرنا ہے۔
- حکومت ڈبلیو ایچ او کی سرگرمیوں کو انجام دینے اور مرکز کو دیے گئے مخصوص کاموں کی انجام دہی میں ضرورت پڑنے پر ڈبلیو ایچ او کے عہدیداروں یا ڈبلیو ایچ او کے دیگر عملہ کو اس مرکز میں تعینات کرنے سے متعلق اس کی عملی آزادی کا احترام کرے گی۔
- حکومت اس مرکز کے قیام اور اس کی تنصیبات کے لیے ڈبلیو ایچ او کو دفتر کی خاطر مناسب اور موزوں دفتر کی جگہ مفت میں فراہم کرے گی۔
- حکومت اس مرکز کے کام کرنے کی جگہ والے احاطے، اس کی تنصیبات اور ٹیکنیکل پلانٹس، اسٹوریج اور آرکائیو کی جگہ، میٹنگ کی جگہ، ساز و سامان اور دیگر سہولیات کی دیکھ بھال اور حفاظت کے لیے بھی ذمہ دار ہوگی۔
ڈبلیو ایچ او جی سی ٹی ایم کے مرکزی دفتر کی شاندار تقریب وزیر اعظم اور ڈبلیو ایچ او کے ڈی جی کے ذریعے جام نگر، گجرات میں منعقد کی گئی تھی۔ ڈبلیو ایچ او کے جی سی ٹی ایم کے عبوری دفتر کی تعمیر کا کام جاری ہے۔
ڈبلیو ایچ او کے جی سی ٹی ایم کے عبوری دفتر اور مرکزی دفتر کے کام کاج، پروگرام، بنیادی ڈھانچے اور تعمیری لاگت سے متعلق تمام اخراجات آیوش کی وزارت برداشت کرے گی۔ ڈبلیو ایچ او –جی سی ٹی ایم کے عبوری دفتر کی عملی لاگت کے لیے آیوش کی وزارت کے ذریعے 130.00 کروڑ  کی مالی امداد کو منظوری دی گئی ہے، جس میں سے ابھی تک 63.26 کروڑ روپے کا فنڈ جاری کیا جا چکا ہے۔
ڈبلیو ایچ او- جی سی ٹی ایم سنٹر کا مقصد دنیا کی تمام بین الاقوامی ادویات کے لیے مدد فراہم کرنا ہے۔ ہندوستان میں یہاں کے علاوہ کسی اور جگہ اس قسم کا مرکز قائم کرنے کی تجویز زیر غور نہیں ہے۔
سٹرک ٹرانسپورٹ اور شاہراہوں کی وزارت
‘حکومت متعدد مراعات کے ذریعہ ای –نقل و حرکت کو فروغ دینے میں پوری طرح سرگرم عمل ہے’
نئی دہلی ، 16 جون:سڑک ٹرانسپورٹ اور شاہراہوں نیز بہت چھوٹی، چھوٹی اور درمیانی صنعتوں کے مرکزی وزیر ،جناب نتن گڈکری نے آج کہا کہ حکومت متعدد مراعات ، جی ایس ٹی میں چھوٹ اور ایف اے ایم ای 2 اسکیم کی شکل میں ای نقل و حرکت کو فروغ دینے کے لئے سرگرم عمل ہے۔ برکس نیٹ ورک یونیورسٹی  کے زیر اہتمام عالمی کانفرنس سے خطاب کرتے ہوئے ، وزیر موصوف نے کہا کہ برقی گاڑیوں کی صنعت میں روزگار پیدا کرنے کی بڑی صلاحیت موجودہے اور ہندوستان کو دنیا میں سب سے بڑا آٹوموبائل مینوفیکچرنگ مرکز کے طور پر قائم کرنے کی کوششیں کی جارہی ہیں۔
جناب گڈکری نے کہا کہ ہندوستان ایک پاور سرپلس ملک ہے اور ای نقل و حمل درآمدکا بہترین متبادل ، موثر لاگت، دیسی ، آلودگی سے پاک نقل و حمل کے ذرائع کو فروغ دینے کا سب سے مؤثر حل ہوگا۔ ہندوستان کی تحقیقی لیاقت کی ستائش کرتے ہوئے ، وزیر موصوف نے کہا کہ ہندوستان کے تحقیقی اور تعلیمی ادارے جیسے اسرو ، ڈی آر ڈی او اور آئی آئی ٹی بجلی سے چلنے والی گاڑیوں کے لئے دیسی اور کم لاگت والی بیٹری کی ٹکنالوجی کو ڈویلپ کرنے میں کوشاں ہیں۔ انہوں نے ملک میں بجلی کی نقل و حرکت کو فروغ دینے کی وکالت کی اور اس کے فوائد شمار کرائے۔ انہوں نے کہا کہ بیٹریوں کے لئے کم لاگت والا خام مال پرانی گاڑیوں کے سکریپنگ سے حاصل کیا جاسکتا ہے۔ انہوں نےزور دیا کہ دیسی بیٹری ٹکنالوجی ، الیکٹرک وہیکل  کےپرزوں کی لوکلائزیشن اور زبردست گھریلو مانگ کی وجہ سے الکٹرک گاڑیاں نقل و حمل کا سب سے کفایتی ذریعہ بنیں گی۔ انہوں نے کہا کہ ملک میں ای ویز کی بڑے پیمانے پر تیاری سے روزگار کے بڑے مواقع پیدا ہوں گے۔ وزیر موصوف نے ملک میں نقل و حمل کے شعبے کو معاشی طور پر قابل عمل بنانے کے لئے ملک میں وسیع تر ترقی ، فروغ اور بایو فیول کی مختلف اقسام کے استعمال کی ضرورت پر زور دیا۔ وزیر موصوف نے کہا کہ ہندوستان میں ای وی کی بڑے پیمانے پر تیاری سے ان کی برآمدات میں بھی اضافہ ہوگا۔
کانفرنس کی مکمل تفصیلات کے لیے براہ کرم نیچے دی گئی لنک پر کلک کریں:
Full Event Link: https:https://www.youtube.com/watch?v=9qyW4JAigtw
ش ح۔ س ک
U No. 5571
(Visitor Counter : 147
الیکٹرانکس اور اطلاعات تکنالوجی کی وزارت
یونیک آئیڈینٹی فیکیشن اتھاریٹی آف انڈیا مسلسل دوسرے مہینے شکایات کے ازالے کے انڈیکس میں سرفہرست
یونیک آئیڈینٹی فیکیشن اتھاریٹی آف انڈیا  ایک بار پھر محکمہ انتظامی اصلاحات اور عوامی شکایات  کی طرف سے ستمبر 2022 کے مہینے کے لیے شائع کردہ رینکنگ رپورٹ میں عوامی شکایات کے حل کے لئے گروپ اے کی تمام وزارتوں، محکموں اور خود مختار اداروں میں سرفہرست رہی۔ یہ مسلسل دوسرا مہینہ ہے جب یو آئی ڈی اے آئی مذکورہ درجہ بندی میں سرفہرست آئی ہے۔
یہ اتھاریٹی سی پی جی آر اے ایم ایس کے ذریعے موصول ہونے والی عوامی شکایات کے حل میں سرفہرست رہی ہے اور آدھار رکھنے والوں کے تجربے کو بہتر بنانے کے لیے مسلسل کوشاں ہے۔
یو آئی ڈی اے آئی کے پاس شکایات کے ازالے کا ایک مضبوط ماحولیاتی نظام موجود ہے جو یو آئی ڈی اے آئی ہیڈکوارٹر، اس کے علاقائی دفاتر، ٹیکنالوجی سینٹر اور منسلک رابطہ سینٹر والے پارٹنروں پر مشتمل ہے۔ یو آئی ڈی اے آئی ایک مربوط نظام کی وجہ سے تقریباً 92 فی صد کسٹمر ریلیشن شپ مینجمنٹ  شکایات کو ایک ہفتے کے اندر حل کرنے کے قابل بن گئی ہے۔
یہ تنظیم زندگی کو آسان بنا رہی ہے اور شکایات کے ازالے کے اپنے طریقہ کار کو مزید مضبوط بنانے کے لئے پرعزم ہے۔ یو آئی ڈی اے آئی بتدریج جدید ترین اوپن سورس سی آر ایم سلوشن متعارف کر رہی ہے۔ نئے کسٹمر ریلیشن شپ مینجمنٹ  سلوشن کو جدید خصوصیات کے ساتھ ڈیزائن کیا گیا ہے تاکہ رہائشیوں کیلئے یو آئی ڈی اے آئی سروس کی فراہمی کو بہتر بنایا جا سکے۔
نئے سی آر ایم سلوشن میں فون کال، ای میل، چیٹ بوٹ، ویب پورٹل، سوشل میڈیا، لیٹر، اور واک ان جیسے ملٹی چینلوں کے ساتھ تعاون کرنے کی صلاحیت ہے جن کے ذریعے شکایات درج کی جا سکتی ہیں، ان کا پتہ لگایا جا سکتا ہے اور مؤثر طریقے سے حل کیا جا سکتا ہے۔
فون اور آئی وی آر ایس خدمات کو ہندوستان بھر میں 12 زبانوں میں سامنے لانے کا کام مکمل ہو چکا ہے۔ یہ رہائشیوں کو آئی وی آر ایس پر آدھار اندراج/اپ ڈیٹ کی حیثیت، آدھار پی وی سی کارڈ کی حیثیت کا پتہ لگانا، اندراج مرکز کے مقام کے بارے میں معلومات وغیرہ جیسی منفرد خصوصیات کے ساتھ بالکل نیا تجربہ فراہم کرتا ہے۔
نئے سی آر ایم سلوشن کے تحت دوسرے چینلوں کو سامنے لانے کا کام جاری ہے۔ یو آئی ڈی اے آئی رہائشیوں کی خدمت کا مصمم ارادہ رکھتی ہے اور یہ زندگی میں آسانی اور کاروبار کرنے میں آسانی دونوں محاذوں پر ایک سہولت کارکی حیثیت سے سرگرم ہے۔
وزیراعظم کا دفتر
وزیراعظم نے سوڈان میں سیکیورٹی کی صورتحال کا جائزہ لیا
وزیر اعظم نریندر مودی نے ویڈیو کانفرنسنگ کے ذریعے سوڈان میں سیکورٹی صورتحال کا جائزہ لینے کے لیے آج ایک اعلیٰ سطح کی میٹنگ کی صدارت کی۔ اس بریفنگ کے دوران وزیر خارجہ، قومی سلامتی کے مشیر، سوڈان میں ہندوستان کے سفیر اور متعدد دیگر سینئر افسران موجود تھے۔
میٹنگ کے دوران وزیر اعظم نریندر مودی نے سوڈان میں حالیہ واقعات کا جائزہ لیا اور زمینی حالات کی پہلی رپورٹ حاصل کی۔ میٹنگ میں اس وقت پورے سوڈان میں موجود 3,000 سے زیادہ ہندوستانی شہریوں کی حفاظت پر خصوصی توجہ دی گئی۔
وزیر اعظم نے ایک ہندوستانی شہری کے انتقال پر تعزیت کا اظہار کیا جو گزشتہ ہفتے ایک گولی کا المناک طور پر شکار ہوگیا تھا۔
وزیر اعظم مودی نے تمام متعلقہ عہدیداروں کو چوکس رہنے، پیش رفت پر گہری نظر رکھنے اور سوڈان میں ہندوستانی شہریوں کی حفاظت کا مسلسل جائزہ لینے اور انہیں ہر ممکن مدد فراہم کرنے کی ہدایت دی۔ وزیر اعظم نے مزید ہدایت دی کہ ہنگامی انخلاء کے منصوبوں کی تیاری، تیزی سے بدلتے ہوئے سیکورٹی کے منظر نامے اور مختلف متبادلِ کے قابل عمل ہونے کا جائزہ لیا جائے۔
وزیراعظم نے خطے کے پڑوسی ممالک کے ساتھ ساتھ سوڈان میں شہریوں کی خاصی تعداد رکھنے والوں کے ساتھ قریبی رابطے برقرار رکھنے کی اہمیت پر بھی زور دیا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(
وزیراعظم کا دفتر
وزیراعظم نے میگھالیہ کو اس کے یوم تاسیس کے موقع پر مبارکباد دی
نئی دہلی۔21؍جنوری۔ وزیراعظم جناب نریندر مودی نےآج میگھالیہ ریاست کے عوام کو اس کے یوم تاسیس کے موقع پر مبارکباد دی ہے۔
ایک ٹوئیٹ پیغام میں وزیراعظم نے کہا ’’میگھالیہ کے عوام اپنی رحم دلی اور ہمدردانہ مزاج کے لیے جانے جاتے ہیں۔ کھیلوں اور موسیقی سے لیکر فطرت کے تحفظ تک ، ان سے بہت کچھ سیکھا جاسکتا ہے۔ آنے والے برسوں میں میگھالیہ کی ترقی کیلئے دعاگو ہوں‘‘۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔اس ۔ ع ن
U-280
(Visitor Counter : 72
ریلوے کی وزارت
ہندوستانی ریلوے نے ریاستی حکام کو کوویڈ کیئر کوچز فراہم کرنے کیلئے تیاریاں کیں
سردست کل 3816 کوچز کوویڈ کیئر کوچز کے طور پر استعمال کیلئے دستیاب ہیں یہ کوویڈ کیئر کوچز ریاستی سرکار کی جانب سے مانگ کی مطابق تعینات کی جارہی ہیں
مہاراشٹر میں نندوربار ضلع میں 21 کوویڈ کوچز تعینات کی گئیں ۔ان کوویڈ کیئر کوچز میں 47 مریض داخل کئے گئے۔
بھارتیہ ریلوے کی جانب سے شکور بستی میں 50کوویڈ کیئر کوچز ،آنند وہار میں 25،وارانسی میں 10 ،بھدوہی میں 10اور فیض آباد میں 10 کوویڈ کیئر کوچز تعینات کئے گئے۔
بھارتیہ ریلوے ہندوستان کی حکومت کی حفظان صحت کی کوششوں کو آگے بڑھانے کیلئے بھرپور کوشش کررہا ہے ۔بھارتیہ ریلوے کی جانب سے 5601 ٹرین کوچز کو کوویڈ کیئر سینٹر کے طور پر تبدیل کیا گیا ہے۔سردست کل 3816 کوچز کوویڈ کیئر کوچز کے طور پر استعمال کیلئے دستیاب ہیں۔یہ کوچز بہت ہلکے کیسوں کیلئے استعمال کیے جاسکتے ہیں جنہیں ایم او ایچ ایف ڈبلیو کی جانب سے جاری کئے گئے رہنما خطوط کے مطابق کوویڈ کیئر سینٹروں کیلئے طبی علاج معالجہ کیلئے ذمہ داری دی جاسکتی ہے۔یہ کوویڈ کیئر کوچز ریاستی سرکاروں کی جانب سے مانگ کے مطابق تعینات کئے جارہے ہیں۔
24اپریل 2021 کو ویسٹرن ریلوے کے تحت مہاراشٹر میں نندوربار ضلع میں 21 کوویڈ کیئر کوچز تعینات کئے گئے۔کل 47 مریضوں کو ان کوویڈ کیئر کوچز میں داخل کیا گیا ہے۔
مدھیہ پردیش سرکار نے ہندوستانی ریلوے سے درخواست کی ہے کہ وہ بھوپال میں 20 کیئر کوویڈ کوچز تعینات کرے اور مغربی سینٹرل ریلوے میں حبیب گنج ریلوے اسٹیشن پر 20 کوویڈ کوچز تعینات کرے۔یہ کوویڈ کیئر کوچز 25 اپریل 2021 سے اپنا کام کاج شروع کردیں گے اور ریاستی سرکار کے سپرد کردئے جائیں گے۔
شمالی ریلوے میں شکوربستی میں 50 کوویڈ کیئر کوچز آنند وہار میں ،25 کوویڈ کیئر کوچز وارانسی ،بھدوہی اور فیض آباد میں 10،10 کوویڈ کیئر کوچز بھارتیہ ریلوے کی جانب سے تعینات کئے گئے ہیں۔شکوربستی میں کل 3 مریضوں کوکوویڈ کیئر کوچز میں داخل کیا گیا ہے۔

U-3965
(Visitor Counter : 151
وزیراعظم کا دفتر
وزیراعظم نے عزت مآب الف کرسٹرسن کو سویڈن کے اگلے وزیراعظم منتخب کئے جانے پر مبارکباد دی
وزیراعظم جناب نریندر مودی نے عزت مآب الف کرسٹرسن کو سویڈن کے اگلے وزیراعظم منتخب کئے جانے پر مبارکباد دی ہے ۔ ایک ٹویٹ میں ، وزیراعظم نے کہا :
’’عزت مآب جناب الف کرسٹرسن کو سویڈن کے اگلے وزیراعظم کے طور پر منتخب کئے جانے پر مبارکباد ۔ میں ا پنی کثیر جہتی شراکت داری کو مزید استحکام بخشنے کی غرض سے نزدیکی طور پر ایک ساتھ مل کر کام کرنے کے لئے پر امید ہوں‘‘۔
امور صارفین، خوراک اور عوامی تقسیم کی وزارت
خریف مارکٹنگ سیزن 21-2020 کے دوران ایم ایس پی کی کارروائیاں
کے ایم ایس خرید کے عمل کے تحت 10145.49 کروڑ کے ایم ایس پی کی 3454429 کپاس کی گانٹھوں کی خرید کی گئی ہے جس سے تقریباً 689510 لاکھ کپاس کے کسانوں کو فائدہ ہوا ہے
نئی دہلی، 04 دسمبر 2020 : موجودہ خریف مارکٹنگ سیزن  21-2020کے دوران سرکار نے اپنی موجودہ کم از کم امدادی قیمت  کی اسکیموں کے تحت کسانوں پر ایم ایس پی پر خریف 21-2020 فصلوں کی خرید جاری رکھی ہے۔
خریف 21-2020 کے لئے دھان کی خرید پنجاب، ہریانہ ، اترپردیش، تلنگانہ ، اتراکھنڈ، تمل ناڈو ، چنڈی گڑھ ، جموں وکشمیر ،کیرالہ ، گجرات ، آندھراپردیش ، اڈیشہ ،مدھیہ پردیش اور مہاراشٹر جیسی ریاستوں اور مرکز کے زیرانتظام علاقوں میں حسب معمول جاری ہے ۔ پچھلے سال کے 329.86 لاکھ میٹرک ٹن کے مقابلے اس سال 3 دسمبر 2020 تک 275.98 لاکھ میٹرک ٹن سے زیادہ دھان کی خرید کی جاچکی ہے اور اس طرح پچھلے سال کے مقابلے دھان کی خرید میں 19.52 فیصد سے زیادہ کا اضافہ درج کیا گیا ہے۔ کل 329.86 لاکھ میٹرک ٹن کی خرید میں سے اکیلے پنجاب نے 202.77 لاکھ میٹرک ٹن کا تعاون دیا ہے جو کل خرید کا 61.47 فیصد ہے۔
کل 62278.61 کروڑ روپئے کے ایم ایس پی کے ساتھ فی الحال جاری کے ایم ایس خرید کے عمل سے تقریباً 31.78 لاکھ کسانوں کو فائدہ ہوچکا ہے۔
اس کے علاوہ ریاستوں سے تجویز کی بنیاد پر خریف مارکٹنگ سیزن 2020 کے لئے تمل ناڈو ، کرناٹک، مہاراشٹر، تلنگانہ، گجرات ، ہریانہ ، اترپردیش، اڈیشہ، راجستھان اور آندھراپردیش سے قیمت کی امدادی اسکیم  کے تحت45.24 لاکھ میٹرک ٹن دال اور تلہن کی خرید کے لئے منظوری دی گئی تھی۔ اس کےعلاوہ آندھراپردیش ، کرناٹک ، تمل ناڈو اور کیرالہ کے لئے کھوپرے  کی 1.23 لاکھ میٹرک ٹن کی خرید کو بھی منظوری دی گئی۔پی ایس ایس کے تحت دیگر ریاستوں / مرکز کے زیر انتظام علاقوں سے خرید کی تجاویز کی موصولی پر دال، تلہن اور کھوپرے کے لئے بھی منظوری دی جائے گی تاکہ نوٹیفائیڈ فصل کی مدت کے دوران بازار کی قیمت ایم ایس پی سے کم ہونے کی حالت میں سال 21-2020 کے لئے نوٹیفائیڈ ایم ایس پی کی بنیاد پر ان فصلوں کے ایف اے کیو گریڈ کی خرید ، ریاست کی طرف سے مقررہ خرید ایجنسیوں کے توسط سے مرکزی نوڈل ایجنسیوں کے ذریعہ متعلقہ ریاستوں / مرکز کے زیر انتظام علاقوں میں براہ راست رجسٹرڈ کسانوں سے کی جاسکے۔
3 دسمبر 2020 تک سرکار نے اپنی نوڈل ایجنسیوں کے توسط سے .649.50 کروڑ روپئے کی ایم ایس پی والی مونگ، اڑد، مونگ پھلی اور سویابین کی 120626.22 میٹرک ٹن کی خرید کی جس سے تمل ناڈو، مہاراشٹر، گجرات، ہریانہ اور راجستھان کے 68978 کسانوں کو فائدہ ہوا۔
اسی طرح 3 دسمبر 2020 تک 52.40 کروڑ روپئے کے ایم ایس پی پر 5089 میٹرک ٹن کھوپرے  کی خرید کی گئی ہے جس سے کرناٹک اور تمل ناڈو کے 3961 کسانوں کو فائدہ ہوا ہے جبکہ پچھلے سال اسی مدت کے دوران 293.34 میٹرک ٹن کھوپرے کی خرید کی گئی تھی۔ کھوپرے اور اڑد کے سلسلے میں زیادہ تر بڑی پیداواری ریاستوں میں قیمتیں ایم ایس پی سے زیادہ ہیں۔ متعلقہ ریاست/ مرکز کے زیر انتظام علاقوں کی حکومتوں خریف کی فصل دال اور تلہن کے سلسلے میں آمد کی بنیاد پر متعلقہ ریاستوں کے ذریعہ طے کی گئی تاریخ سے خرید شروع کرنے کے لئے ضروری انتظامات میں مصروف ہیں۔
پنجاب، ہریانہ، راجستھان، مدھیہ پردیش، مہاراشٹر، گجرات، تلنگانہ، آندھراپردیش، اڈیشہ اور کرناتک ریاستوں میں ایم ایس پی کے تحت بیج کپاس  کی خرید کا عمل حسب معمول جاری ہے۔ 3 دسمبر 2020 تک 3454429 کپاس کی گانٹھیں خریدی کی گئی جن کی قیمت 10145.49 کروڑ روپئے ہے جس سے 689510 کسانوں کو فائدہ ہوا ہے۔
عملے، عوامی شکایات اور پنشن کی وزارت
اپریل ماہ 2023 کے لئے ڈی اے آر پی جی کے ذریعے وزارتوں ؍محکموں کی کارکردگی پر مبنی 12ویں رپورٹ جاری کی گئی
اپریل 2023 میں مرکزی وزارتوں؍ محکموں کے ذریعے کل 106847شکایات کا نمٹارا کیا گیا، شکایات کے نمٹارے کا اوسط 17دن
یونک آئنڈنٹی فکیشن اتھارٹی آف انڈیا، وزارت محنت و روزگار ، محکمہ مالیاتی خدماتاور نیتی آیوگ اپریل 2023 کے مہینے میں شکایات ازالے کے اشاریے میں سرفہرست رہے
انتظامی اصلاحات اور عوامی شکایت محکمہ نے اپریل 2023 کے لئے مربوط عوامی شکایت ازالہ اور نگرانی نظام  ماہانہ رپورٹ جاری کی،جو عوامی شکایات کی نوعیت اور زمروں اور نمٹارے کے عمل کا وسیع تجزیہ فراہم کرتی ہے۔ ڈی اے آر پی جی کے ذریعے شائع شدہ مرکزی وزاتوں پر یہ 12ویں رپورٹ ہے اور سی پی جی آر اے ایم ایس کے نمٹارے کے بارے میں معلومات کی تشہیر کے لئے ماہانہ رپورٹ کے استعمال کئے جانے کے ایک سال بعد اسے نشان زد کیا گیا ہے۔
2. مرکزی سیکریٹریٹ میں شکایات کے ازالے کا رویہ بلندی کی طرف رہا۔جبکہ زیر التوا ہونے کا رویہ نیچے کی طرف رہا۔ اپریل 2023 کی پیش رفت مرکزی وزارتوں؍محکموں کے ذریعے 106847شکایات کا ازالہ ، 17دنوں؍شکایتوں کے اوسط نمٹارا وقت اور مرکزی سیکریٹریٹ میں 67932معاملوں کی زیر التوا سطح کی طرف اشارہ کرتی ہے۔
3. یہ رپورٹ 10 مرحلے والے سی پی جی آر اے ایم ایس اصلاحی عمل کا حصہ ہے، جسے ڈی اے آر پی جی کے ذریعے نمٹارے کے معیار میں بہتری اور وقت کی حد کو کم کرنے کے لئے اپنا یا گیا تھا۔ رپورٹ میں بدعنوانی زمرے کی شکایتوں کے زیر التوا ہونے کے علاوہ مربوط تعلیم، ہرگھر جل اور سوستھیہ بھارت نامی تین اسکیموں کی مختصر معلومات بھی شامل ہے۔
4. مرکزی وزارتوں؍محکموں کے لئے اپریل 2023 کے لئے ڈی اے آر پی جی کی ماہانہ سی پی جی آر اے ایم ایس رپورٹ کی اہم باتیں درج ذیل ہیں۔
1. پی جی معاملے
- اپریل 2023 میں سی پی جی آر اے ایم ایس پورٹل پر 105218 پی جی معاملے موصول ہوئے، 106847 پی جی معاملے حل کئے گئے، جبکہ 67932 پی جی معاملے التوا میں ہے،30اپریل 2023 کے مطابق مرکزی سیکریٹریٹ میں زیر التوا 69561 پی جی معاملوں میں کمی آئی اور یہ کم ہوکرمارچ 2023 میں 67932 پی جی معاملے ہوگئے ہیں۔
اپریل 2023
- مسلسل 9ویں مہینے مرکزی وزارتوں؍ محکموں میں ماہانہ نمٹان ایک لاکھ معاملوں کو عبور کرگیا۔
2. پی جی اپیلیں
- اپریل 2023 میں 18567 اپیلیں موصول ہوئیں اور 18519 اپیلوں کا ازالہ کیا گیا۔
اپریل 2023 کے آخر تک مرکزی سیکریٹریٹ میں 28158 پی جی اپیلیں زیر التوا ہیں۔
3. شکایات ازالہ اشاریہ
- یونک آئڈنٹی فکیشن اتھارٹی آف انڈیا اور محنت و روزگار وزارت نے شکایت ازالہ اشاریے میں اعلیٰ ترین کارکردگی کا مظاہرہ کیا ہے۔
اپریل 2023 کے لئے گروپ اے
- اپریل2023 کے لئے گروپ بی میں محکمہ مالیاتی خدمات اور نیتی آیوگ کی کارکردگی شکایت ازالہ اشاریے میں سرفہرست رہی ہے۔
4. التوا
- 30اپریل 2023 تک 17وزارتوں؍ محکموں میں 1000سے زیادہ شکایتیں زیر التوا ہیں۔
5. اوسط اختتامی وقت
- سال 2023 میں تمام وزاتوں؍ محکموں میں یکم جنوری سے 30اپریل 2023 تک اوسط شکایت ازالہ وقت 17 دن ہے۔
6. بی ایس این ایل کال سینٹر سے موصول ردعمل
- مرکزی وزارتوں؍ محکموں کے لئے یکم اپریل سے 30اپریل 2030 تک بی ایس این ایل کال سینٹر کے ذریعے جمع کئے گئے فیڈ بیک میں 4386شکایتوں کو براہ راست شہریوں سے بہترین اور بہت اچھا کی ریٹنگ موصول ہوئی ہے۔
رپورٹ ڈی اے آر پی جی کی ویب سائٹ www.darpg.gov.in پر دستیاب ہے۔
جل شکتی وزارت
پرم ویر چکر ایوارڈ یافتہ کیپٹن بانا سنگھ کو جموں وکشمیر میں ’’وار اگینسٹ ویسٹ‘‘ یعنی کچرے کے خلاف لڑائی کے لئے امبیسڈر مقرر کیا گیا ہے
مرکزی انتظام والے علاقے جموں وکشمیر کے دیہی علاقوں میں صفائی ستھرائی کے چیلنجوں سے نمٹنے کے لئے ایک اہم مہم میں دیہی صفائی ستھرائی ڈائرکٹریٹ، جموں وکشمیر نے ملک کے اعلیٰ ترین شجاعت ایوارڈ یافتہ، پرم ویر چکر سے سرفراز کئے گئے کیپٹن بانا سنگھ کو ، جو ایک وطن کے لئے وقف اور اعزاز یافتہ سابق فوجی ہیں، جموں وکشمیر میں کچرے کے خلاف لڑائی کے لئے ایمبیسڈر مقرر کیا گیا ہے۔ دیہی صفائی ستھرائی ڈائرکٹر جے اینڈ کے جناب چرن دیپ سنگھ نے کیپٹن بانا سنگھ اسٹیڈیم ، آر ایس پورہ، جموں میں سوچھتا ہی سیوا 2023 کی جاری مہم کے دوران یہ اعلان کیا۔
سوچھتا ہی سیوا2023 پندرہ ستمبر سے دو اکتوبر تک صفائی ستھرائی کے رویئے کو عام کرنے کے لئے کمیونٹی کی شراکت کے ساتھ منائی جارہی ہے۔
سوچھتا ہی سیوا2023 کا بنیادی موضوع’’ کچرے سے پاک بھارت‘‘ہے اور اس میں نمایاں صفائی اور صفائی متروں کی بہبود پر توجہ مرکوز کی گئی ہے۔سوچھتا کی مہم عوامی مقامات مثلا بس اسٹینڈ، ریلوے اسٹیشنوں ، ساحلوں ، سیاحی مقامات، چڑیا گھروں ، نیشنل پارکوں، تاریخی مقامات، وراثت کے مقامات ،ندیوں کے کناروں اور نالوں وغیرہ پر کی جارہی ہے۔
ڈائرکٹر دیہی صفائی ستھرائی جے اینڈ کے جناب چرن دیپ سنگھ نے کہا کہ کچرے کے خلاف لڑائی اقدام کا مقصد کچرے کے بندوبست اور دیہی جے اینڈ کے میں ماحولیاتی تحفظ کوفروغ دینا ہے۔ پرم ویر چکر انعام یافتہ کیپٹن بانا سنگھ کے اس مہم میں شامل ہونے سے عوام میں بیداری آئے گی، ماحولیات کے لئے موافق طور طریقوں کو فروغ ملے اور مقامی کمیونٹی کو اس بات کے لئے ترغیب ملے گی کہ وہ کوڑے کرکٹ کو کم کرنے اور جموں وکشمیر کے قدرتی حسن کو محفوظ رکھنے میں کردار ادا کریں۔
کیپٹن سنگھ کی طویل تابناک فوجی خدمات ان کی شجاعت اور لگن کا تمام لوگ اعتراف کرتے ہیں اور اب انھوں نے ایک نئے مشن کا بیڑہ اٹھایا ہے اور وہ ہے جموں وکشمیر کی قدرتی رعنائی کو محفوظ کرنے کا مشن۔
سوچھتاہی سیوا 2023 پروگرام کے دوران ایک بھاری اجتماع کو خطاب کرتے ہوئے کیپٹن سنگھ انے اپنے رول پر خوشی اور جوش وخروش ظاہرہ کیا۔ انھوں نے کہا میں نے جس طرح اپنے ملک کے دفاع کے لئے اپنی زندگی کو وقف کیا اسی طرح اب میں ماحولیات کے دفاع کے لئے خود کو وقف کرتا ہوں۔ انھوں نے کہا کہ جموں وکشمیر کا قدرتی حسن قومی سرمایہ ہے اور ہمیں اس بات کو یقینی بنانا ہے کہ آنے والی نسلوں تک بہ حسن پہنچے گا۔
طلبا ، کھلاڑیوں، این سی کیڈروں اور مقامی اکابرین ، افسران اور دوکانداروں سمیت تقریبا دو سو افراد نے سوچھت اعہد کیا اور سائیکل ریس اور پنٹنگ مقابلے میں حصہ لیا۔ ڈائرکٹر صاحب نے سائیکل ریس اور پنٹنگ مقابلہ میں نمایاں کاکردگی دکھانے والوں کو انعامات سے نوازا۔